Verslo planas

Panašias reikšmes žr.  č i a

 Verslo planas – planavimo elementas, naudojamas įvertinti ir planuoti būsimą veiklą. Planuodamas savo veiksmus ar siekdamas gauti investicijas ar paskolas, verslo planą sudaro verslininkas, įmonė. Taip pat gali sudaryti kitas (pvz., pasamdytas) asmuo. Verslo planas gali būti strateginio plano dalis. Atliekama rinkos analizė, padedant pasirinkti geriausius veiksmus, adekvačiai paskirstyti lėšas. Dažnai verslo planus reikalauja pateikti bankai. Pvz., kredito gavėjas turi įrodyti, kad jo veikla perspektyvi. 

Verslo planas – tai dokumentas, kuriame struktūrizuotai išdėstyta esminė informacija apie įmonės dabartinę situaciją, veiklą, rezultatus, tikslus, poreikius ir planus bei prognozuojamas veiklos kryptis, perspektyvas ir rezultatus.

Verslo plano tikslas 
Verslo planų rengimas sietinas su tam tikrais tikslais:
 Verslo planų rengimas banko paskolai, ilgalaikiam kreditui gauti;
 Verslo planų rengimas valstybės remiamam kreditui gauti;
 Verslo planų rašymas kreditui, skirtam apyvartinio kapitalo finansavimui, apyvartinių lėšų papildymui, gauti;
 Verslo planų ruošimas mikrokreditui iš banko gauti;
 Verslo planų ruošimas veiklos steigimui ar plėtrai (verslo kūrimui ar plėtojimui);
 Verslo planų rašymas ES paramai gauti;
 Verslo planų rengimas investuotojams pritraukti.

Verslo plano nauda 
Parengtas verslo planas naudingas, kadangi:
 Padeda struktūrizuotai nustatyti įmonės dabartinę būklę įmonės klientų, tiekėjų, darbuotojų, konkurentų atžvilgiu.
 Padeda apsibrėžti būsimos naujos veiklos ar esamos veiklos plėtros gaires: veiklos tikslus, rinkodaros, pardavimų strategijas, personalo planą, technologinius procesus, finansinį planą (tai, kas užrašyta, lengviau laikytis ir įgyvendinti);
 Padeda pritraukti reikiamą kapitalą, investicijas, ES paramą;
 Padeda įvertinti įmonės veiklos efektyvumą, pelningumą, potencialias rizikas;

Verslo plano parengimas gali būti reikalingas konkrečiai situacijai (banko paskolai, ES paramai ir pan.) arba gali būti nuolat peržiūrimas, koreguojamas ir pritaikomas kasdienėje veikloje kaip pagalbininkas siekiant ir kuriant verslo sėkmę.

Verslo plano turinys 
Verslo plano rengimas – individualus priklausomai nuo konkrečios situacijos ir konkretaus poreikio, dėl to gali skirtis ir verslo plano turinys.

Verslo plano turinio pavyzdys:

1.       Santrauka.

2.       Ūkio subjekto aprašymas.

a.       Juridiniai duomenys.

b.       Veikla ir veiklos tikslai.

c.       Savininkai, vadovai ir darbuotojai.

d.       Valdomas turtas ir kita nuosavybė.

e.       Veiklos rezultatai (finansinė analizė).

3.       Projekto pristatymas.

a.       Tikslai ir uždaviniai.

b.       Pageidaujamos gauti lėšos.

c.       Numatomos veiklos pristatymas.

d.       Siūlomi produktai (paslaugos).

4.       Rinka ir konkurentai.

a.       Esama rinkos būklė.

b.       Prognozuojama siūlomų produktų (paslaugų) rinka.

c.       Tikslinė rinka.

d.       Konkurentai.

5.       Rinkodara.

a.       Rinkodaros ir pardavimo strategija.

b.       Kainodara.

c.       Paskirstymas (tiekimas).

d.       Marketingo strategija.

6.       Produkto (paslaugos) gamyba (tiekimas).

a.       Personalo resursai.

b.       Turtas ir ištekliai

c.       Planuojama infrastruktūra.

d.       Planuojamos technologijos.

e.       Aplinkosauga.

f.        Veiklų planas.

7.       Finansinis planas

a.       Pagrindinės prielaidos.          

b.       Investicijos ir finansavimo šaltiniai.

c.       Dabartinis ir prognozuojamas balansai.

d.       Dabartinės ir prognozuojamos pelno (nuostolio) ataskaitos.

e.       Dabartinės ir prognozuojamos pinigų srautų ataskaitos.

f.        Investicijų efektyvumo (ekonominio gyvybingumo) vertinimas

8.       Projekto ekonominis ir socialinis vertinimas.

9.       Rizika.

10.   Priedai.

Galima verslo plano struktūra
 Santrauka
 verslo plano parašymo tikslas
 produkto/paslaugos aprašymas
 informacija apie įmonės galimybes ir kompetenciją
 finansiniai reikalavimai ir jų struktūra (kiek pinigų ir kam)
 Įmonės aprašymas
 misija – šūkis, kuriuo vadovaujasi firma
 veikla, kuria užsiima įmonė
 įmonės juridinis statusas
 veikos konkurencingumas
 su kuo konkuruojama?
 kokie yra pranašumai ir silpnumai?
 kuo skiriasi įmonės ir konkurentų pasiūlymai?
 Administracija
 įmonė valdančių asmenų pareigos (bendrovės įstatai)
 nuosavybės pasiskirstymas
 įmonę valdančių asmenų išvados
 kokios bendrų sprendimų priėmimo procedūros
 bendrovės tarybos sudėtis
 įmonės vadovų suvestinė ir charakteristikos
 Marketingo planas
 rinkos analizė
 klientų identifikacija
 lokalizacija
 distribucija
 nuolaidos
 rinkodara
 kainų politika
 Organizacinis planas
 darbuotojai
 darbuotojų užimtumo aprašymas
 darbuotojų užmokesčio formavimas
 mokymo tvarka
 tiekimas - įmonės su kuriomis bendradarbiaujama, duomenis apie jų tiekimą
 apskaita – duomenis apie apskaitos būklę
 Įmonės veiklos kreivė
 būtiniausi atlikti darbai
 eiliškumas ir darbų atlikimo laikas
 asmenys atsakingi už įdiegimą konkrečių veiksmų
 Rinkos analizė
 realiausi šansai ir jų pasekmės
 realiausi pavojai ir jų išvados
 planavimo veiksmai siekiant eliminuoti pavojus ir pasinaudoti šansu
 Finansinis planas
 pajamų ir išlaidų apskaičiavimas
 balansas
 pinigų srautų judėjimas

Verslas